《访朱子谦谏议不遇》
明代·皇甫汸

旧日云霄侣，他乡岁月深。转蓬惊去住，锻羽怅飞沉。

不睹春风面，空馀流水心。言乘木兰舫，来就玉山岑。

避客高悬榻，逢人愧盍簪。徒令归兴尽，一谢扫芳林。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。